
ΑΠΟΦΑΣΕΙ Σ 

Οριστικός καθορισμός της διαφοράς αξίας μεταξύ στοι¬ 
χείων παθητικού και στοιχείων ενεργητικού που με¬ 
ταβιβάστηκαν από το υπό ειδική εκκαθάριση πιστω¬ 
τικό ίδρυμα με την επωνυμία «ΤΡΑΠΕΖΑ ΡΡΟΒΑΝΚ 
Α.Ε.» στο πιστωτικό ίδρυμα με την επωνυμία «ΕΘΝΙ¬ 
ΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε.» με την απόφαση 
ΕΜΕ 12/1/26.7.2013 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΜΕΤΡΩΝ ΕΞΥΓΙΑΝΣΗΣ 
(Συνεδρίαση 15/30.12.2013, θέμα 1) 

Αφού έλαβε υπόψη: 

α) το άρθρο 55Α του Καταστατικού της Τράπεζας 
της Ελλάδος, 

β) την Πράξη Εκτελεστικής Επιτροπής της Τράπεζας 
της Ελλάδος 6/8.1.2013 «Ανασύσταση Επιτροπής Μέτρων 
Εξυγίανσης και ανάθεση αρμοδιοτήτων» (ΦΕΚ Β' 13), 

γ) τις διατάξεις του ν. 3601/2007 «Ανάληψη και άσκηση 
δραστηριοτήτων από τα πιστωτικά ιδρύματα, επάρκεια 
ιδίων κεφαλαίων των πιστωτικών ιδρυμάτων και των 
επιχειρήσεων παροχής επενδυτικών υπηρεσιών και λοι¬ 
πές διατάξεις» (ΦΕΚ Α' 178), όπως ισχύει, και ιδιαίτερα 
τις διατάξεις των άρθρων 63Β, 63Δ, 68 και 69 παρ. 3 
αυτού, 

δ) το ν. 4051/2012 «Ρυθμίσεις συνταξιοδοτικού περιε¬ 
χομένου και άλλες επείγουσες ρυθμίσεις εφαρμογής 
του Μνημονίου Συνεννόησης του ν. 4046/2012», όπως 
ισχύει, και ιδιαίτερα τις διατάξεις του άρθρου 9, παρ. 15 
αυτού (ΦΕΚ Α' 40), 

ε) την απόφαση ΕΠΑΘ 85/1/26.7.2013 «Ανάκληση της 
άδειας λειτουργίας του πιστωτικού ιδρύματος με την 
επωνυμία «ΤΡΑΠΕΖΑ ΡΡΟΒΑΝΚ Α.Ε.», τερματισμός του 
έργου του επιτρόπου, θέση του πιστωτικού ιδρύματος 
σε ειδική εκκαθάριση και διορισμός ειδικού εκκαθαρι- 
στή» (ΦΕΚ Β' 1831), 

στ) την απόφαση ΕΜΕ 12/1/26.7.2013 «Εντολή μεταβί¬ 
βασης περιουσιακών στοιχείων του υπό ειδική εκκαθά¬ 
ριση πιστωτικού ιδρύματος με την επωνυμία «ΤΡΑΠΕΖΑ 
ΡΡΟΒΑΝΚ Α.Ε.» στο πιστωτικό ίδρυμα με την επωνυμία 
«ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε.»» (ΦΕΚ Β' 1831), 

ζ) την απόφαση ΕΜΕ 12/2/26.7.2013 «Καθορισμός της 
διαφοράς αξίας μεταξύ στοιχείων παθητικού και στοι¬ 
χείων ενεργητικού που μεταβιβάζονται από το υπό ειδι¬ 


κή εκκαθάριση πιστωτικό ίδρυμα «ΤΡΑΠΕΖΑ ΡΡΟΒΑΝΚ 
Α.Ε.» στο πιστωτικό ίδρυμα με την επωνυμία «ΕΘΝΙΚΗ 
ΤΡΑΠΕΖΑ ΤΗΣ ΕΛΛΑΔΟΣ Α.Ε.»» (ΦΕΚ Β' 1831), 
η) την από 27.12.2013 έκθεση αποτίμησης που διε- 
νεργήθηκε από την εταιρεία «ΚΡΜΘ Ορκωτοί Ελεγκτές 
Α.Ε.», στην οποία καθορίζεται, με βάση τα ευρήματα 
που προέκυψαν από τις διαδικασίες και τις παραδοχές 
που παρατίθενται αναλυτικά στην εν λόγω έκθεση, ότι 
το ύψος των μεταβιβασθέντων στην «ΕΘΝΙΚΗ ΤΡΑΠΕΖΑ 
ΤΗΣ ΕΛΛΑΔΟΣ Α.Ε.» στοιχείων παθητικού της «ΤΡΑΠΕΖΑ 
ΡΡΟΒΑΝΚ Α.Ε.» ανέρχεται σε ποσό ευρώ τριών δισεκα¬ 
τομμυρίων οκτώ εκατομμυρίων εξακοσίων εβδομήντα 
δύο χιλιάδων οκτακόσιων εξήντα οκτώ (€ 3.008.672.868) 
και το ύψος των μεταβιβασθέντων στο εν λόγω πιστω¬ 
τικό ίδρυμα στοιχείων ενεργητικού ανέρχεται σε ποσό 
ευρώ δύο δισεκατομμυρίων τετρακοσίων σαράντα πέ¬ 
ντε εκατομμυρίων εννιακοσίων τριάντα εννέα χιλιάδων 
τριακοσίων εξήντα έξι (€ 2.445.939.366), 
θ) το από 30.12.2013 σχετικό εισηγητικό σημείωμα της 
Μονάδας Εξυγίανσης Πιστωτικών Ιδρυμάτων της Τρά¬ 
πεζας της Ελλάδος, επειδή: 

ί) βάσει των παρ. 4 και 13 του άρθρου 63Δ του ν. 3601/ 
2007, όπως ισχύει, και δεδομένης της ανωτέρω υπό 
στοιχείο η) έκθεσης αποτίμησης, πρέπει να καθοριστεί 
οριστικά η υποχρέωση του Ταμείου Χρηματοπιστωτικής 
Σταθερότητας προς καταβολή στο πιστωτικό ίδρυμα με 
την επωνυμία «ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε.» 
της διαφοράς αξίας μεταξύ των μεταβιβασθέντων στοι¬ 
χείων παθητικού και στοιχείων ενεργητικού της «ΤΡΑΠΕ¬ 
ΖΑ ΡΡΟΒΑΝΚ Α.Ε.», η οποία είχε καθοριστεί προσωρινά 
με την απόφαση ΕΜΕ 12/2/26.7.2013, το δε Ταμείο Χρη¬ 
ματοπιστωτικής Σταθερότητας αποκτά ισόποση αξίωση 
κατά του υπό ειδική εκκαθάριση πιστωτικού ιδρύματος 
με την επωνυμία «ΤΡΑΠΕΖΑ ΡΡΟΒΑΝΚ Α.Ε.» προς από¬ 
δοση του καταβαλλόμενου ποσού, 
ϋ) σύμφωνα με την υπό στοιχείο η) έκθεση αποτίμη¬ 
σης, η ανωτέρω διαφορά θα πρέπει να καθοριστεί στο 
ποσό των ευρώ πεντακοσίων εξήντα δύο εκατομμυρίων 
επτακοσίων τριάντα τριών χιλιάδων πεντακοσίων δύο 
(€ 562.733.502), αποφασίζει: 

να καθορίσει οριστικά τη διαφορά μεταξύ της αξίας 
των μεταβιβασθέντων στο πιστωτικό ίδρυμα με την 
επωνυμία «ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε.» στοι¬ 
χείων παθητικού του υπό ειδική εκκαθάριση πιστωτικού 
ιδρύματος με την επωνυμία «ΤΡΑΠΕΖΑ ΡΡΟΒΑΝΚ Α.Ε.» 
και της αξίας των μεταβιβασθέντων στοιχείων ενεργή- 

τικού, σε ποσό ευρώ πεντακοσίων εξήντα δύο εκατομ¬ 
μυρίων επτακοσίων τριάντα τριών χιλιάδων πεντακο¬ 
σίων δύο (€ 562.733.502). Το Ταμείο Χρηματοπιστωτικής 
Σταθερότητας θα καταβάλει στο πιστωτικό ίδρυμα με 
την επωνυμία «ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε.» 
το ποσό της διαφοράς αξίας των μεταβιβασθέντων 
περιουσιακών στοιχείων, μετά την αφαίρεση του ήδη 
καταβληθέντος, σύμφωνα με την παρ. 13 του άρθρου 
63Δ του ν. 3601/2007, ποσού ευρώ εκατόν πενήντα οκτώ 


εκατομμυρίων τριακοσίων εξήντα έξι χιλιάδων εξακο- 
σίων εξήντα επτά (€ 158.366.667), όπως είχε καθοριστεί 
με την ανωτέρω υπό στοιχείο ζ) απόφαση της ΕΜΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως και στον ιστότοπο της Τράπεζας της Ελ¬ 
λάδος. 

Η Πρόεδρος 

ΕΛΕΝΗ ΔΕΝΔΡΙΝΟΥ - ΛΟΥΡΗ 

